ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി ദേശീയ എം എസ് എം ഇ അവാർഡ് 2023-ന് നാമനിർദ്ദേശങ്ങൾ ക്ഷണിച്ചു
.2023 ലെ ദേശീയ എം എസ് എം ഇ അവാർഡിന് നാമനിർദ്ദേശം ചെയ്യാൻ പ്രധാനമന്ത്രി ശ്രീ നരേന്ദ്ര മോദി മത്സരാർത്ഥികളോട് ആവശ്യപ്പെട്ടു.
എംഎസ്എംഇ മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
"നമസ്തേ എംഎസ്എംഇ മേഖലയിൽ സമ്പത്ത് സൃഷ്ടിക്കുകയും നമ്മുടെ വളർച്ചാ പാതയിലേക്ക് മൂല്യവർദ്ധനവ് വരുത്തുകയും ചെയ്യുന്ന പ്രചോദനാത്മകമായ ശ്രമങ്ങളെ നാമനിർദ്ദേശം ചെയ്യുക."
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 92.17 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 18,833 പേർക്ക്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തിൽ താഴെ മാത്രം; നിലവിൽ 0.73 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിലയിൽ
രാജ്യത്ത് നിലവിൽ ചികിത്സയിലുള്ളത് 2,46,687 പേർ; 203 ദിവസത്തിനിടെ ഏറ്റവും കുറവ്
രോഗമുക്തി നിരക്ക് 97.94%; 2020 മാർച്ചിനുശേഷം ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ 24,770 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,31,75,656 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 103 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 37 ദിവസമായി 3 ശതമാനത്തിൽ താഴെ
ആകെ നടത്തിയത് 57.68 കോടി പരിശോധനകൾ.
ധനകാര്യ മന്ത്രാലയം
ജൂണില് ലഭിച്ചത് 90,917 കോടി രൂപയുടെ ജിഎസ്ടി വരുമാനം
 ഉല്പ്പെടുന്നു. ഇറക്കുമതിയില് നിന്ന് ലഭിച്ച 607 കോടി രൂപയടക്കം സെസ് ഇനത്തില് ഇതേ കാലയളവില് 7,665 കോടി രൂപയുള്പ്പെടെയാണിത്.
ഗവണ്മെന്റ് സിജിഎസ്ടി ഇനത്തില് 13,325 കോടി രൂപയും എസ്ജിഎസ്ടി ഇനത്തില് 11,117 കോടി രൂപയും ഐജിഎസ്ടിയില് നിന്ന് കൊടുത്തുതീര്ത്തു. ഇടപാടുകളെല്ലാം തീര്ത്ത ശേഷം കേന്ദ്ര ഗവണ്മെന്റിനു ജൂണില് സിജിഎസ്ടിയില് നിന്ന് 32,305 കോടി രൂപയും എസ്ജിഎസ്ടിയില് നിന്ന് 35,087 കോടി രൂപയും ലഭിച്ചു.
ജിഎസ്ടി ഇനത്തില് കഴിഞ്ഞ വര്ഷം ഇതേ സമയത്ത് ലഭിച്ച വരുമാനത്തിന്റെ 91 ശതമാനമാണ് ഈ വര്ഷം ലഭിച്ചത്.
ഇക്കാലയളവില് ഇറക്കുമതിയില് നിന്ന് 71 ശതമാനവും ആഭ്യന്തര ഇടപാടുകളില് നിന്ന് 97 ശതമാനവും വരുമാനം ലഭിച്ചു.
കോവിഡ് 19ഉം, നികുതി അടക്കുന്നതിനും റിട്ടേണുകള് ഫയല് ചെയ്യുന്നതിനും അനുവദിച്ച ഇളവും കാരണം വരുമാനത്തില് കുറവ് നേരിട്ടിരുന്നു. എന്നാല് കഴിഞ്ഞ മൂന്നു മാസത്തെ കണക്കുകള് കാണിക്കുന്നത് ജിഎസ്ടി വരുമാനം തിരിച്ചുവരവിന്റെ പാതയിലാണെന്നാണ്. ഏപ്രിലില് കഴിഞ്ഞ വര്ഷത്തെ അപേക്ഷിച്ച് 28 ശതമാനമായ 32,294 കോടി രൂപയാണു ജിഎസ്ടി ഇനത്തില് ലഭിച്ചത്. എന്നാല് മെയില് അത് 62,009 കോടി രൂപയായി വര്ധിച്ചു. കഴിഞ്ഞ വര്ഷവുമായി താരതമ്യപ്പെടുത്തുമ്പോള് 62 ശതമാനമാണ് വരുമാനം ലഭിച്ചത്. കഴിഞ്ഞ വര്ഷം ആദ്യ പാദത്തില് ലഭിച്ച ജിഎസ്ടി വരുമാനത്തിന്റെ 59 ശതമാനമാണ് ഇത്തവണ അതേ കാലയളവില് ലഭിച്ചത്. ഇനിയും മെയ് മാസത്തെ റിട്ടേണ് നിരവധി നികുതിദായകര് സമര്പ്പിക്കാനുണ്ട്.
റോഡ് ഗതാഗത, ഹൈവേ മന്ത്രാലയം
ഡ്രൈവിങ്ങ് ലൈസന്സുകളുടെയും വാഹന രജിസ്ട്രേഷന്റെയും കാലാവധി ജൂണ് 30 വരെ നീട്ടി
മോട്ടോര് വാഹന ചട്ടങ്ങളുടെ കീഴില് വരുന്ന രേഖകളുടെ കാലാവധി 2020 ജൂണ് 30 വരെ നീട്ടി നല്കാന് കേന്ദ്ര റോഡ് ഗതാഗത, ദേശീയ പാത മന്ത്രാലയം സംസ്ഥാനങ്ങളോടും കേന്ദ്ര ഭരണ പ്രദേശങ്ങളോടും നിര്ദ്ദേശിച്ചു. ഫെബ്രുവരി 1 മുതല് കാലാവധി അവസാനിച്ച ഡ്രൈവിങ്ങ് ലൈസന്സുകള്, വാഹന രജിസ്ട്രേഷന്, ഫിറ്റ്നസ്, പെര്മിറ്റുകള്, എന്നിവയുള്പ്പെടെയുള്ള രേഖകളുടെ കാലാവധിയാണ് കോവിഡ്-19ന്റെ പശ്ചാത്തലത്തില് നീട്ടിയത്.
ദേശവ്യാപകമായി പ്രഖ്യാപിച്ച ലോക്ഡൗണും ഗവണ്മെന്റ് ട്രാന്സ്പോര്ട്ട് ഓഫീസുകള് അടച്ചിട്ടതും മൂലം മോട്ടോര് വാഹന രേഖകള് പുതുക്കാന് ജനങ്ങള്ക്കുണ്ടാകുന്ന ബുദ്ധിമുട്ടുകള് പരിഗണിച്ചാണ് തീരുമാനം. കേന്ദ്ര നിര്ദ്ദേശം എല്ലാ അര്ത്ഥത്തിലും നടപ്പാക്കാന് കേന്ദ്ര റോഡ് ഗതാഗത ദേശീയ പാത മന്ത്രാലയം എല്ലാ സംസ്ഥാനങ്ങളോടും അഭ്യര്ത്ഥിച്ചു.
RRTN/IE/BSN
(
ഇലക്ട്രോണിക്സ് & ഐ.ടി മന്ത്രാലയം
2022 ഓഗസ്റ്റിൽ ആധാർ വഴി 23.45 കോടി e-KYC ഇടപാടുകൾ നടത്തി
ന്യൂ ഡൽഹി: സെപ്റ്റംബർ 29, 2022
2022 ഓഗസ്റ്റിൽ, ആധാർ വഴി 219.71 കോടി പ്രാമാണീകൃത ഇടപാടുകൾ നടത്തി - 2022 ജൂലൈ മാസത്തെ അപേക്ഷിച്ച് 44 ശതമാനത്തിലധികം വളർച്ച.
ഈ പ്രതിമാസ ഇടപാടുകളിൽ ഭൂരിഭാഗവും ഫിംഗർപ്രിന്റ് ബയോമെട്രിക് ഓതന്റിക്കേഷൻ ഉപയോഗിച്ചാണ്  നടത്തിയത്. ഡെമോഗ്രാഫിക് ഓതന്റിക്കേഷനുകളും OTP പ്രാമാണീകരണങ്ങളും നടത്തിയവ തൊട്ടുപിന്നിലുണ്ട്.
2022 ഓഗസ്റ്റ് അവസാനം വരെയുള്ള കണക്കനുസരിച്ച്, 8074.95 കോടി ആധാർ പ്രാമാണീകൃത ഇടപാടുകൾ ഇതുവരെ നടത്തിയിട്ടുണ്ട്. ജൂലൈ അവസാനത്തോടെ 7855.24 കോടി ഇടപാടുകൾ നടന്നിരുന്നു.
ആധാർ വഴി നടത്തിയ e-KYC ഇടപാടുകളുടെ എണ്ണം ഓഗസ്റ്റിൽ 23.45 കോടിയാണ്. ഇതുവരെയുള്ള e-KYC ഇടപാടുകളുടെ എണ്ണം ജൂലൈയിലെ 1249.23 കോടിയിൽ നിന്ന് ഓഗസ്റ്റ് അവസാനത്തോടെ 1272.68 കോടിയായി ഉയർന്നു.
ആധാർ ഉടമയുടെ വ്യക്തമായ സമ്മതത്തോടെ മാത്രമേ ഒരു e-KYC ഇടപാട് നടത്തുകയുള്ളൂ. ഇത് കടലാസ് രേഖകളും വ്യക്തിഗത സ്ഥിരീകരണ ആവശ്യകതകളും ഒഴിവാക്കുന്നു. സുതാര്യവും മെച്ചപ്പെട്ടതുമായ ഉപഭോക്തൃ അനുഭവം നൽകുന്നതിനും ബിസിനസ്സ് സുഗമാക്കുന്നതിനും, ബാങ്കിംഗ്-ബാങ്കിംഗ് ഇതര സാമ്പത്തിക സേവനങ്ങൾക്കും ആധാർ e-KYC സേവനം നിർണ്ണായക പങ്ക് വഹിക്കുന്നു.
ഓഗസ്റ്റിൽ, 1.46 കോടി ആധാറുകൾ വിജയകരമായി അപ്ഡേറ്റ് ചെയ്തു. ഇന്നുവരെയുള്ള കണക്കനുസരിച്ച്  ആകെ 65.01 കോടി ആധാർ നമ്പറുകൾ വിജയകരമായി അപ്ഡേറ്റ് ചെയ്തു.
e-KYC ആയാലും,സാമ്പത്തിക സേവനങ്ങൾ ലഭ്യമല്ലാത്ത വിദൂര പ്രദേശങ്ങളിലെ ആധാർ അധിഷ്ഠിത പണമിടപാട് സംവിധാനമായാലും , ആധാർ അധിഷ്ഠിതമായാ നേരിട്ടുള്ള ആനുകൂല്യ കൈമാറ്റമായാലും , പ്രധാനമന്ത്രി ശ്രീ നരേന്ദ്ര മോദിയുടെ ഡിജിറ്റൽ ഇന്ത്യയെക്കുറിച്ചുള്ള ദർശനം സാക്ഷാത്കരിക്കുന്നതിൽ ആധാർ മികച്ച പങ്ക് വഹിക്കുന്നു.
കേന്ദ്രവും സംസ്ഥാനങ്ങളും നടത്തുന്ന രാജ്യത്തെ 1000-ത്തോളം സാമൂഹ്യക്ഷേമ പദ്ധതികൾക്ക് ആധാർ ഉപയോഗിക്കുന്നതിനുള്ള അറിയിപ്പ് നൽകിയിട്ടുണ്ട്.
കൂടാതെ, ആധാർ അധിഷ്ഠിത പണമിടപാട് സംവിധാനം , മൈക്രോ എടിഎമ്മുകളുടെ ശൃംഖല എന്നിവയുടെ ഉപയോഗത്തിലൂടെ സാമ്പത്തിക സേവനങ്ങൾ ലഭ്യമല്ലാത്ത വിദൂര പ്രദേശങ്ങളിൽ 1,528.81 കോടിയിലധികം ബാങ്കിംഗ് ഇടപാടുകൾ സാധ്യമാക്കി.
പ്രധാനമന്ത്രിയുടെ ഓഫീസ്
അന്താരാഷ്ട്ര നഴ്സസ് ദിനത്തില് നഴ്സുമാര്ക്ക് നന്ദി പറഞ്ഞ് പ്രധാനമന്ത്രി
(അന്താരാഷ്ട്ര നഴ്സസ് ദിനത്തില് നഴ്സുമാരുടെ സേവനങ്ങള്ക്കു പ്രധാനമന്ത്രി ശ്രീ. നരേന്ദ്ര മോദി നന്ദി അറിയിച്ചു
''നമ്മുടെ ഭൂമിയെ ആരോഗ്യത്തോടെ നിലനിര്ത്തുന്നതിനായി സദാ സമയവും കര്മ്മനിരതരായിരിക്കുന്ന നഴ്സുമാരോട് നന്ദി പ്രകടിപ്പിക്കുന്നതിനായുള്ള ഒരു സവിശേഷ ദിവസമാണ് അന്താരാഷ്ട്ര നഴ്സസ് ദിനം. നിലവില്, കോവിഡ് 19 നെ പരാജയപ്പെടുത്തുന്നതിനായുള്ള മഹത്തായ പ്രവര്ത്തനമാണ് അവര് നടത്തുന്നത്. നഴ്സുമാരോടും അവരുടെ കുടുംബങ്ങളോടും നാം അങ്ങേയറ്റം കടപ്പെട്ടിരിക്കുന്നു.
ഫ്ളോറന്സ് നൈറ്റിംഗേളില് നിന്ന് പ്രചോദനം ഉള്ക്കൊണ്ട്, നമ്മുടെ കഠിനാധ്വാനികളായ നഴ്സിംഗ് ജീവനക്കാര് അന്യൂനമായ അനുകമ്പയുടെ മൂര്ത്തീഭാവങ്ങളായി മാറിയിരിക്കുന്നു. ഇന്ന്, നേഴ്സുമാരുടെ ക്ഷേമത്തിനായുള്ള നടപടികള് തുടരുന്നതിലും ഈ മേഖലയിലെ അവസരങ്ങളില് ശ്രദ്ധചെലുത്തുന്നതിലുമുള്ള നമ്മുടെ പ്രതിജ്ഞാബദ്ധത ഊട്ടിയുറപ്പിക്കുകയാണ്. അതുകൊണ്ടു തന്നെ പരിചരണം നല്കുന്നവരുടെ അപര്യാപ്ത ഉണ്ടാകില്ല'' - പ്രധാനമന്ത്രി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
കോവിഡ് 19 :ഏറ്റവും പുതിയ വിവരങ്ങൾ
ന്യൂഡൽഹി, ജൂൺ, 06, 2020
രാജ്യത്ത് കഴിഞ്ഞ ഇരുപത്തിനാലുമണിക്കൂറിനിടെ , 4,611 പേർ കോവിഡിൽ നിന്നും മുക്തി നേടി.
ഇതോടെ മൊത്തം രോഗമുക്തി നേടിയവരുടെ എണ്ണം 1,14,073 ആയി. രോഗമുക്തിനിരക്ക് 48.20 ശതമാനം ആണ്.രാജ്യത്ത് 1,15,942 കോവിഡ് ബാധിതരാണ് ഉള്ളത് .ഇവരെല്ലാം തന്നെ വൈദ്യനിരീക്ഷണത്തിലുമാണ്.
നൊവൽ കൊറോണ വൈറസിന്റെ സാന്നിധ്യം തിരിച്ചറിയുന്നതിനുള്ള പരിശോധന സൗകര്യങ്ങൾ ICMR വർധിപ്പിച്ചിട്ടുണ്ട്..രാജ്യത്ത് പൊതുമേഖലയിലെ ലാബുകളുടെ എണ്ണം 520 ആയും , സ്വകാര്യ മേഖലയിൽ 222 ആയും വർധിപ്പിച്ചിട്ടുണ്ട്. ഇതോടെ ഈ സൗകര്യമുള്ള മൊത്തം ലാബുകളുടെ എണ്ണം 742 ആയി. കഴിഞ്ഞ ഇരുപത്തിനാലു മണിക്കൂറിനിടെ 1,37,938 സാമ്പിളുകളാണ് പരിശോധിച്ചത്.ഇതോടെ രാജ്യത്ത് ഇതുവരെ കോവിഡ് പരിശോധന നടത്തിയ സാമ്പിളുകളുടെ എണ്ണം 45,24,317 ആയി
കോവിഡ് 19 മായി ബന്ധപ്പെട്ട ഔദ്യോഗികവും,പുതിയതുമായ വിവരങ്ങൾ,മാർഗനിർദേശങ്ങൾ,എന്നിവയ്ക്കായി പതിവായി സന്ദർശിക്കൂ ,
https://www.mohfw.gov.in/.
കോവിഡ് 19 മായി ബന്ധപ്പെട്ട സാങ്കേതികപരമായ സംശയങ്ങൾ, technicalquery.covid19[at]gov[dot]in എന്ന ഐഡിയിലും ,മറ്റു സംശയങ്ങൾ ncov2019[at]gov[dot]in .എന്ന ഐഡിയിലും ഉന്നയിക്കാവുന്നതാണ്.
കോവിഡ് -19 മായി ബന്ധപ്പെട്ട ഏത് സംശയത്തിനും,ആരോഗ്യ കുടുംബ ക്ഷേമ മന്ത്രാലയത്തിന്റെ ഹെൽപ് ലൈൻ നമ്പറായ : +91-11-23978046 ലോ , ടോൾ ഫ്രീ നമ്പറായ 1075 ലോ വിളിക്കൂ.
രാജ്യത്തെ വിവിധ സംസ്ഥാനങ്ങളിലെയും,കേന്ദ്രഭരണപ്രദേശങ്ങളിലെയും, കോവിഡ് 19 ഹെൽപ് ലൈൻ നമ്പറുകൾ താഴെ പറയുന്ന വെബ്സൈറ്റിലും ലഭ്യമാണ്.
https://www.mohfw.gov.in/pdf/coronvavirushelplinenumber.pdf
(
പ്രധാനമന്ത്രിയുടെ ഓഫീസ്
ഇന്ത്യയുടെ സ്വാതന്ത്ര്യത്തിന്റെ 75 വർഷത്തെ സ്മരണയ്ക്കായി കേന്ദ്ര സ്ഥിതി വിവര, പദ്ധതി നിർവ്വഹണ മന്ത്രാലയം "ആസാദി കാ അമൃത് മഹോത്സവ് " ആഘോഷിക്കുന്നു;
റാവു ഇന്ദർജിത് സിംഗ് ഉദ്ഘാടനം ചെയ്തു
കേന്ദ്ര സ്ഥിതിവിവര , പദ്ധതി നിർവ്വഹണ മന്ത്രാലയം 2022 ജൂൺ 27 മുതൽ ആരംഭിക്കുന്ന ആസാദി കാ അമൃത് മഹോത്സവ് വാരം നിരവധി പ്രവർത്തനങ്ങൾ സംഘടിപ്പിച്ചുകൊണ്ട് ആഘോഷിക്കുന്നു. ആഘോഷത്തിന്റെ ഭാഗമായി, മന്ത്രാലയത്തിലെ MPLADS-ഉം IPM ഡിവിഷനും ചേർന്ന് ഇന്ന്  ന്യൂഡൽഹിയിലെ എൻ ഡി എം സി കൺവെൻഷൻ സെന്ററിൽ ഒരു അർദ്ധദിന പരിപാടി സംഘടിപ്പിച്ചു .
കേന്ദ്ര സ്ഥിതിവിവര , പദ്ധതി നിർവ്വഹണ സഹമന്ത്രി  ശ്രീ. റാവു ഇന്ദർജിത് സിംഗ് പരിപാടി ഉദ്ഘാടനം ചെയ്തു.
എം പി മാർക്കുള്ള പ്രാദേശിക വികസന നിധിയെ കുറിച്ചുള്ള ഒരു ഹ്രസ്വ ചിത്രം, ദീർഘകാല സാമൂഹിക ആസ്തികൾ വികസിപ്പിക്കുന്നതിൽ പദ്ധതിയുടെ സവിശേഷതകൾ, പങ്ക്, സംഭാവന എന്നിവയടങ്ങുന്ന ചിത്രം എന്നിവയും പ്രദർശിപ്പിച്ചു.
--ND--
(
പ്രത്യേക സേവനങ്ങളും ഫീച്ചറുകളും
എഞ്ചിനീയേഴ്സ് കോണ്ക്ലേവ്-2022' തിരുവനന്തപുരത്തു് കേന്ദ്രസഹമന്ത്രി രാജീവ് ചന്ദ്രശേഖര് ഉദ്ഘാടനം ചെയ്യും.
ഇന്ത്യന് നാഷണല് അക്കാദമി ഓഫ് എഞ്ചിനീയേഴ്സും  , ഐഎസ്ആര്ഒയും സംയുക്തമായി 2022 ഒക്ടോബര് 13 മുതല് 15 വരെ തിരുവനന്തപുരത്ത് 'എഞ്ചിനീയേഴ്സ് കോണ്ക്ലേവ്-2022' സംഘടിപ്പിക്കും
വലിയമലയിലെ എൽ പി എസ് സി ക്യാമ്പസില് ഒക്ടോബര് 13-ന്  കേന്ദ്ര ഇലക്ട്രോണിക്സ് , ഐ ടി ,നൈപുണ്യവികസന , സംരംഭകത്വ സഹമന്ത്രി ശ്രീ. രാജീവ് ചന്ദ്രശേഖര് ഉദ്ഘാടനം ചെയ്യും.
എഞ്ചിനീയറിംഗ് ശാസ്ത്ര സാങ്കേതിക രംഗത്തെ വികസനം, വളര്ച്ചയുടെ നയപരമായ പ്രശ്നങ്ങള്, വികസനത്തിന്റെ വേഗത്തിലുള്ള ആവശ്യകത, മാനവ വിഭവശേഷി മുതലായവയുമായി ബന്ധപ്പെട്ട പ്രധാന ദേശീയ വിഷയങ്ങള് ചര്ച്ച ചെയ്യുന്നതിനുള്ള എഞ്ചിനീയര്മാരുടെ വാര്ഷിക പരിപാടിയാണ് എഞ്ചിനീയേഴ്സ് കോണ്ക്ലേവ്.
'ബഹിരാകാശം ദേശീയ വികസനത്തിന് ', 'ഇന്ത്യയെ ഒരു ആഗോള ഉല്പാദന കേന്ദ്രമാക്കുക ' എന്നിവയാണ് എഞ്ചിനീയേഴ്സ് കോണ്ക്ലേവ്-2022 ലെ മുഖ്യ വിഷയങ്ങൾ .
ബഹിരാകാശ വകുപ്പ് സെക്രട്ടറിയും ഐ എസ് ആർ ഒ ചെയര്മാനുമാനുമായ ശ്രീ. എസ് സോമനാഥ്, ഐഎന്എഇ പ്രസിഡന്റും, കോ-ചെയര്പേഴ്സണുമായ പ്രൊഫ. ഇന്ദ്രനീൽ മന്ന, എഎഎസ്ആര്ഒ സെന്ററുകളുടെ ഡയറക്ടര്മാര്, ഐഎന്എഇ ഫെല്ലോകള്, രാജ്യത്തെ വിവിധ മേഖലകളില് നിന്നുള്ള പ്രമുഖ ശാസ്ത്രജ്ഞര്, എന്ജിനീയര്മാര്, സാങ്കേതിക വിദഗ്ധര് തുടങ്ങി നാനൂറിലധികം പ്രതിനിധികള് പങ്കെടുക്കും.
ഐഎസ്ആര്ഒ കേന്ദ്രങ്ങളും പ്രമുഖ എയ്റോസ്പേസ് സംരംഭങ്ങളും നടത്തുന്ന എഞ്ചിനീയറിംഗ് പ്രദർശനങ്ങൾ , സമാന്തര ചര്ച്ചകള്, ആസാദി കാ അമൃത് മഹോത്സവത്തിന്റെ ഭാഗമായുള്ള ഖാദി മേള തുടങ്ങിയവ മൂന്നു ദിവസത്തെ കോണ്ക്ലേവിന്റെ ഭാഗമായി നടക്കും.
NS
(Visitor Counter : 36
പ്രധാനമന്ത്രിയുടെ ഓഫീസ്
'കാലാവസ്ഥ 2021' വിഷയത്തില് ലോകനേതാക്കളുടെ ഉച്ചകോടിയില് പ്രധാനമന്ത്രി നടത്തിയ അഭിസംബോധന
ബഹുമാനപ്പെട്ട പ്രസിഡന്റ് ബൈഡന്,
സമുന്നതരായ സഹപ്രവര്ത്തകരേ,
ഈ ഗ്രഹത്തിലെ എന്റെ സഹ പൗരന്മാരേ,
നമസ്കാരം!
ഈ സംരംഭത്തിന് മുന്കൈ എടുത്തതിന് പ്രസിഡന്റ് ബൈഡന് ഞാന് നന്ദി പറയുകയാണ്. മനുഷ്യരാശി ഇപ്പോള് ആഗോള മഹാമാരിക്കെതിരായ പോരാട്ടത്തിലാണ്. കാലാവസ്ഥാവ്യതിയാനവുമായി ബന്ധപ്പെട്ട ഉത്കണ്ഠാകുലമായ ഭീഷണി മാഞ്ഞുപോയിട്ടില്ല എന്നതിന്റെ സമയോചിതമായ ഓര്മ്മപ്പെടുത്തല് കൂടിയാണ് ഈ പരിപാടി.
വാസ്തവത്തില്, കാലാവസ്ഥാ വ്യതിയാനമെന്നത് ലോകമെമ്പാടുമുള്ള ദശലക്ഷക്കണക്കിന് ജനങ്ങള്ക്ക് പ്രത്യക്ഷത്തിലുള്ള യാഥാര്ത്ഥ്യമാണ്. അവരുടെ ജീവിതവും ഉപജീവനമാര്ഗങ്ങളും ഇതിനോടകം അതിന്റെ പ്രത്യാഘാതങ്ങള് നേരിടുകയുമാണ്.
സുഹൃത്തുക്കളേ,
കാലാവസ്ഥാ വ്യതിയാനം പ്രതിരോധിക്കുന്നതിന് മനുഷ്യരാശിക്ക് സുശക്തമായ പ്രവര്ത്തനങ്ങള് വേണ്ടതുണ്ട്. അത്തരത്തിലുള്ള പ്രവര്ത്തനങ്ങള് നമുക്ക് ദ്രുതഗതിയിലും വലിയ തോതിലും ആഗോളതലത്തിലും ആവശ്യമാണ്. ഇന്ത്യയില്, ഞങ്ങള് ഞങ്ങളുടെ ഭാഗം നിറവേറ്റുന്നുണ്ട്. ഞങ്ങളുടെ സ്വപ്നമായ, 2030 ഓടെ 450 ജിഗാവാട്ട് പുനരുല്പ്പാദക ഊര്ജം എന്ന ലക്ഷ്യം ഞങ്ങളുടെ പ്രതിബദ്ധതയാണ് കാണിക്കുന്നത്.
ഞങ്ങളുടെ വികസന വെല്ലുവിളികള്ക്കിടയിലും, ശുദ്ധമായ ഊര്ജം, ഊര്ജ കാര്യക്ഷമത, വനവല്ക്കരണം, ജൈവ വൈവിധ്യം എന്നിവയില് ഞങ്ങള് ധീരമായ നിരവധി നടപടികള് സ്വീകരിച്ചിട്ടുണ്ട്. അതിനാലാണ് എന്ഡിസികള് 2-ഡിഗ്രി-സെല്ഷ്യസില് പൊരുത്തപ്പെടുന്ന അപൂര്വം ചില രാജ്യങ്ങളില് ഞങ്ങളും ഇടംപിടിച്ചത്.
ആഗോള സംരംഭങ്ങളായ അന്താരാഷ്ട്ര സൗരസഖ്യം, ലീഡിറ്റ്, ദുരന്തനിവാരണ അടിസ്ഥാനസൗകര്യങ്ങള്ക്കായുള്ള സഖ്യം എന്നിവയ്ക്കും ഞങ്ങള് പ്രോത്സാഹനം നല്കിയിട്ടുണ്ട്.
സുഹൃത്തുക്കളേ,
കാലാവസ്ഥാവിഷയത്തില് ഉത്തരവാദിത്തമുള്ള വികസ്വര രാജ്യമെന്ന നിലയില്, ഇന്ത്യയില് സുസ്ഥിര വികസനത്തിന്റെ മാതൃകകൾക്ക് രൂപം നല്കുന്നതിനായി കൂട്ടാളികളെ ഇന്ത്യ സ്വാഗതം ചെയ്യുകയാണ്. ഹരിതസാമ്പത്തികത്തിലും കലര്പ്പില്ലാത്ത സാങ്കേതികവിദ്യകളിലും താങ്ങാനാകുന്ന വിധത്തില് ഇടപെടല് ആവശ്യമുള്ള മറ്റ് വികസ്വര രാജ്യങ്ങളെയും സഹായിക്കാന് ഇവയ്ക്ക് കഴിയും.
അതിനാലാണ് പ്രസിഡന്റ് ബൈഡനും ഞാനും 'ഇന്ത്യ-യുഎസ് കാലാവസ്ഥ-ശുദ്ധമായ ഊര്ജ അജന്ഡ 2030 പങ്കാളിത്ത'ത്തിനു തുടക്കം കുറിക്കുന്നത്. നിക്ഷേപ സമാഹരണത്തിനും കലര്പ്പില്ലാത്ത സാങ്കേതികവിദ്യകള് അവതരിപ്പിക്കുന്നതിനും ഹരിത സഹകരണം പ്രാപ്തമാക്കുന്നതിനും ഞങ്ങള് പരസ്പരം സഹായിക്കും.
സുഹൃത്തുക്കളേ,
ഇന്ന്, ആഗോള കാലാവസ്ഥാ പ്രവര്ത്തനങ്ങളെക്കുറിച്ചു ചര്ച്ചചെയ്യുമ്പോള്, ഒരാശയം നിങ്ങളിലേക്കു പകരാന് ഞാന് ആഗ്രഹിക്കുന്നു. ഇന്ത്യയുടെ പ്രതിശീര്ഷ കാര്ബണ് ഫുട്പ്രിന്റ്  ആഗോള ശരാശരിയേക്കാള് 60 ശതമാനം കുറവാണ്. നമ്മുടെ ജീവിതശൈലി ഇപ്പോഴും സുസ്ഥിര പരമ്പരാഗതശൈലികളില് വേരൂന്നിയതാണ് എന്നതാണ് അതിന് കാരണം,
അതുകൊണ്ടുതന്നെ, കാലാവസ്ഥാ പ്രവര്ത്തനത്തിലെ ജീവിതശൈലീവ്യതിയാനത്തിന്റെ പ്രാധാന്യം ഞാനിന്ന് ഊന്നിപ്പറയുകയാണ്. സുസ്ഥിര ജീവിതശൈലിയും 'അടിസ്ഥാനത്തിലേക്ക് മടങ്ങുക' എന്ന മാര്ഗ്ഗനിര്ദേശക തത്വവും കോവിഡിനുശേഷമുള്ള കാലഘട്ടത്തിലെ നമ്മുടെ സാമ്പത്തികനയത്തിന്റെ സുപ്രധാന സ്തംഭമായിരിക്കണം.
സുഹൃത്തുക്കളേ,
ഇന്ത്യയുടെ മഹാനായ ആത്മീയാചാര്യന് സ്വാമി വിവേകാനന്ദന്റെ വാക്കുകള് ഞാന് ഓര്ക്കുകയാണ്. 'ഉണരൂ, എഴുന്നേല്ക്കൂ, ലക്ഷ്യത്തിലെത്തുന്നതുവരെ നില്ക്കാതെ മുന്നോട്ടു നീങ്ങൂ' എന്ന് അദ്ദേഹം നമ്മോട് ആവശ്യപ്പെട്ടു. നമുക്ക് ഈ ദശകത്തെ കാലാവസ്ഥാ വ്യതിയാനത്തിനെതിരായ നടപടിയുടെ ദശകമാക്കാം.
നന്ദി. വളരെയധികം നന്ദി.
ആരോഗ്യ, കുടുംബക്ഷേമ മന്ത്രാലയം
158.12 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: ജനുവരി 15, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 158.12 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
13.79 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 171.28 കോടി പിന്നിട്ടു
കഴിഞ്ഞ 24 മണിക്കൂറിൽ 46.44 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 171.28 കോടി  കടന്നു. 1,91,17,879 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 1,67,882 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,11,80,751 ആയി. ദേശീയ രോഗമുക്തി നിരക്ക് 96.95%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 67,084 പേർക്കാണ്. നിലവിൽ രാജ്യത്ത് ചികിത്സയിലുള്ളത് 7,90,789 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.86% ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 15,11,321 പരിശോധനകൾ നടത്തി. ആകെ 74.61 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 6.58 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.44 ശതമാനമാണ്.
റോഡ് ഗതാഗത, ഹൈവേ മന്ത്രാലയം
ട്രക്കുകളുടെ ആക്സില് ഭാരം വര്ദ്ധിപ്പിച്ച് കൊണ്ട് വിജ്ഞാപനം ഇറങ്ങി
ട്രക്കുകളുടെ അനുവദനീയമായ ആക്സില് ഭാരം വര്ദ്ധിപ്പിച്ച് കൊണ്ട് കേന്ദ്ര റോഡ് ഗതാഗത, ഹൈവേയ്സ് മന്ത്രാലയം വിജ്ഞാപനം പുറപ്പെടുവിച്ചു.
ഭേദഗതി ചെയ്ത ചട്ടങ്ങള് പ്രകാരം വിവിധ തരം ആക്സില് ഇനങ്ങളില്പ്പെട്ട ട്രാന്സ്പോര്ട്ട് വാഹനങ്ങളുടെ  സുരക്ഷിതമായ പരമാവധി ആക്സില് ഭാരം ചുവടെ :
സുരക്ഷിതമായ പരമാവധി ആക്സില് ഭാരം
ക്രമ നമ്പര് ആക്സില് തരം പരമാവധി സുരക്ഷിത ആക്സില്
1 ഒറ്റ ആക്സില്
1.1 ഒറ്റ ടയറോട് കൂടിയ ഒറ്റ ആക്സില് 3.0 ടണ്
1.2 രണ്ട് ടയറുകളോട് കൂടിയ ഒറ്റ ആക്സില് 7.5 ടണ്
1.3 നാല് ടയറുകളോട് കൂടിയ ഒറ്റ ആക്സില് 11.5 ടണ്2 ടാന്റം ആക്സിലുകള്  
3 ട്രൈ ആക്സിലുകള്  
3.1 ഭാരവാഹനങ്ങള്, ട്രൈലറുകള്, സെമി ട്രൈലറുകള് എന്നിവയ്ക്കുള്ള ട്രൈ ആക്സില് 27 ടണ്4 ആക്സില് റോ  മോഡുലാര് ഹൈഡ്രോളിക് ട്രൈലറുകള് (ഒറ്റ ആക്സിലിന് അനുവദനീയ മായ ഭാരം 9 ടണ് 18 ടണ്വാഹനത്തില് ന്യൂമാറ്റിക് സസ്പെന്ഷന് ഘടിപ്പിച്ചിട്ടുണ്ടെങ്കില് ഓരോ ആക്സിലിനും ഒരു ടണ് അധിക ലോഡ് അനുവദനീയമാണ്.
ചരക്ക് വാഹനങ്ങളുടെ ഭാര ശേഷി വര്ദ്ധിപ്പിക്കാനാണ് ആക്സിലിലൂടെ വര്ദ്ധിപ്പിക്കാനുള്ള തീരുമാനം കൈക്കൊണ്ടിട്ടുള്ളതെന്ന് കേന്ദ്ര റോഡ് ഗതാഗത, ഹൈവേയ്സ് മന്ത്രി ശ്രീ. നിതിന് ഗഡ്കരി ന്യൂഡല്ഹിയില് പറഞ്ഞു. ഈ ഭേദഗതി വഴി ചരക്ക് വാഹനങ്ങളുടെ ശേഷി 20 മുതല് 25 ശതമാനം വരെ വര്ദ്ധിക്കാനും ലോജിസ്റ്റിക്സ് ചെലവുകള് രണ്ട് ശതമാനം കണ്ട് കുറയുമെന്ന് അദ്ദേഹം പറഞ്ഞു. 1983 ലാണ് ഏറ്റവും ഒടുവില് ആക്സില് ഭാരം വിജ്ഞാപനം ചെയ്തിരുന്നത്. ഓവര് ലോഡിംഗ് ചട്ടങ്ങള് കര്ശനമായി പാലിക്കുമെന്നും ശ്രീ. ഗഡ്കരി അറിയിച്ചു. അനുവദനീയമായതിലും അധികമുള്ള ഭാരം കുറയ്ക്കാതെ വാഹനങ്ങളുടെ നീക്കം സംസ്ഥാന ഗവണ്മെന്റുകളും അനുവദിക്കരുതെന്ന് അദ്ദേഹം ആവശ്യപ്പെട്ടു.
ND MRD – 597
പ്രധാനമന്ത്രിയുടെ ഓഫീസ്
ഇന്ത്യയിലെ കൊറിയൻ എംബസി 'ആർ ആർ ആർ" സിനിമയിൽ നിന്നുള്ള നാട്ടു നാട്ടു ഡാൻസ് കവർ പങ്കിട്ടു
സന്തോഷദായകവും സ്തുത്യര്ഹവുമായ സംഘ പ്രയത്നമെന്ന് പ്രധാനമന്ത്രി അതിനെ വിശേഷിപ്പിച്ചു.
ഇന്ത്യയിലെ കൊറിയൻ എംബസിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“സന്തോഷദായകവും സ്തുത്യര്ഹവുമായ ടീം പ്രയത്നം. ”
പ്രധാനമന്ത്രിയുടെ ഓഫീസ്
ഋഷികേശിലെ എയിംസിലെ മില്ലറ്റ് കഫേയുടെ ഉദ്ഘാടനത്തെ പ്രധാനമന്ത്രി പ്രശംസിച്ചു
ഋഷികേശിലെ എയിംസിലെ മില്ലറ്റ് കഫേയുടെ ഉദ്ഘാടനത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
കേന്ദ്രമന്ത്രി ഡോ. ഭാരതി പ്രവീൺ പവാറിന്റെ ട്വീറ്റിന് പ്രധാനമന്ത്രി മറുപടി നൽകി
"ആരോഗ്യത്തോടും ക്ഷേമത്തോടും ബന്ധപ്പെട്ട ഒരു പരിസരത്ത് ശ്രീ അന്നയെ ജനകീയമാക്കാനുള്ള നല്ല മാർഗം."
Good way to popularise Shree Anna in a premises which is connected to health and wellness. https://t.co/bXgZ9Iiboi
— Narendra Modi  May 9, 2023
ആരോഗ്യ, കുടുംബക്ഷേമ മന്ത്രാലയം
രാജ്യത്ത് 13.54 കോടിയിലധികം ഡോസ് വാക്സിൻ നൽകി
•കഴിഞ്ഞ 24 മണിക്കൂറിൽ 31 ലക്ഷത്തിലധികം വാക്സിൻ ഡോസ് നൽകി.
• രാജ്യത്ത് ആകെ ചികിത്സയിൽ ഉള്ളവരിൽ 60% വും, 5 സംസ്ഥാനങ്ങളിൽ.
• കഴിഞ്ഞ 24 മണിക്കൂർ 1.93 ലക്ഷത്തിലധികം പേർ രോഗമുക്തി നേടി
ലോകത്തിലെ ഏറ്റവും വലിയ കോവിഡ് വാക്സിനേഷൻ യജ്ഞത്തിന്റെ ഭാഗമായി രാജ്യവ്യാപകമായി ആകെ 13.54 കോടിയിലധികം കോവിഡ് 19 വാക്സിൻ ഡോസുകൾ ഇന്ന് വരെ നൽകി.
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 19,38,184 സെഷനുകളിലായി 13,54,78,420 വാക്സിൻ ഡോസ് വിതരണം ചെയ്തു.
ഇതിൽ 92,42,364 ആരോഗ്യപ്രവർത്തകർ , 59,04,739 ആരോഗ്യപ്രവർത്തകർ ,1,17,31,959 മുന്നണിപ്പോരാളികൾ , 60,77,260 മുന്നണി പ്രവർത്തകർ , 45-60പ്രായമുള്ളവർ 4,55,64,330 പേർ ,19,01,296,60 വയസ്സിനു മുകളിൽ പ്രായമുള്ള 4,85,34,810 ,65,21,662  ഗുണഭോക്താക്കൾ എന്നിവർ ഉൾപ്പെടുന്നു.
രാജ്യത്തെ ഇതുവരെ നൽകിയ ആകെ വാക്സിൻ ഡോസുകളിൽ 59.08%വും 8 സംസ്ഥാനങ്ങളിൽ.
കഴിഞ്ഞ 24 മണിക്കൂറിൽ 31 ലക്ഷത്തിലധികം ഡോസ് വാക്സിൻ നൽകി.
വാക്സിനേഷൻ യജ്ഞത്തിന്റെ 97-മത്ദിവസം  31,47,782 ഡോസ് വാക്സിൻ വിതരണം ചെയ്തു. ഇതിൽ 19,25,873 ഗുണഭോക്താക്കൾ ആദ്യ ഡോസ് വാക്സിൻ സ്വീകരിച്ചു. 12,21,909 പേർ രണ്ടാം ഡോസ് വാക്സിനും സ്വീകരിച്ചു.
രാജ്യത്ത് പുതുതായി രോഗം സ്ഥിരീകരിക്കുന്ന വരുടെ എണ്ണം വർദ്ധിക്കുന്നു.കഴിഞ്ഞ 24 മണിക്കൂറിൽ 3,32,730 പുതിയ കേസുകൾ റിപ്പോർട്ട് ചെയ്തു.
മഹാരാഷ്ട്ര, ചത്തീസ്ഗഡ്, കർണാടക, ഉത്തർപ്രദേശ്,ഡൽഹി, മധ്യപ്രദേശ്,തമിഴ്നാട്, കേരളം , ഗുജറാത്ത്, രാജസ്ഥാൻ എന്നീ 10 സംസ്ഥാനങ്ങളിലാണ് പുതിയ രോഗികളുടെ 75.01% ശതമാനവും .
. മഹാരാഷ്ട്രയിലാണ് ഏറ്റവും കൂടുതൽ - 67,013. ഉത്തർപ്രദേശിൽ 34,254 പേർക്കും കേരളത്തിൽ 26,995 പേർക്കും പുതുതായി രോഗം റിപ്പോർട്ട് ചെയ്തു.
12 സംസ്ഥാനങ്ങളിൽ പ്രതിദിന രോഗബാധിതരുടെ എണ്ണത്തിൽ വർധന.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 24,28,616.ആയി. ഇത് രാജ്യത്ത് ആകെ രോഗികളുടെ എണ്ണത്തിന്റെ 14.93%ആണ് . കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ ആകെ എണ്ണത്തിൽ 1,37,188 പേരുടെ കുറവ് രേഖപ്പെടുത്തി. മഹാരാഷ്ട്ര, ഛത്തീസ്ഗഡ് കർണാടകം, കേരളം, ഉത്തർപ്രദേശ് എന്നീ 5 സംസ്ഥാനങ്ങളിലാണ് നിലവിൽ ചികിത്സയിലുള്ള രോഗികളുടെ59.12% വും.
രാജ്യത്ത് ഇതുരെ 1,36,48,159 പേർ രോഗ മുക്തരായി. 83.92%ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 1,93,279 പേർ രോഗ മുക്തരായി.
ദേശീയതലത്തിലെ കൊവിഡ് മരണ നിരക്ക് കുറഞ്ഞ് നിലവിൽ 1.15%ആണ്.
കഴിഞ്ഞ 24 മണിക്കൂറിൽ 2,263 മരണം റിപ്പോർട്ട് ചെയ്തു. ഇവയിൽ 81.79ശതമാനവും 10 സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും കൂടുതൽ മരണം- 568. ഡൽഹിയിൽ 306 പേരുടെയും മരണം കഴിഞ്ഞ 24 മണിക്കൂറിൽ റിപ്പോർട്ട് ചെയ്തു.
കഴിഞ്ഞ 24 മണിക്കൂറിൽ 7സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ ഒരു കോവിഡ് മരണവും റിപ്പോർട്ട് ചെയ്തിട്ടില്ല. നാഗാലാൻഡ്, ത്രിപുര, മേഘാലയ, ,മിസോറാം,ദാദ്ര& നഗർ ഹവേലി, ദാമൻ& ദിയു, ലക്ഷദ്വീപ്, അരുണാചൽ പ്രദേശ് എന്നിവയാണവ.
പ്രധാനമന്ത്രിയുടെ ഓഫീസ്
കരസേനാ ദിനത്തിൽ ഇന്ത്യൻ സൈനികർക്ക് പ്രധാനമന്ത്രി ആശംസകൾ നേർന്നു
കരസേനാ ദിനത്തിൽ ഇന്ത്യൻ സൈനികർക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
"സൈനിക ദിനത്തിൽ, നമ്മുടെ ധീരരായ സൈനികർക്കും, ബഹുമാന്യരായ വിമുക്ത ഭടന്മാർക്കും അവരുടെ കുടുംബങ്ങൾക്കും ആശംസകൾ നേരുന്നു. ഇന്ത്യൻ സൈന്യം ധീരതയ്ക്കും പ്രൊഫഷണലിസത്തിനും പേരുകേട്ടതാണ്. ദേശീയ സുരക്ഷയ്ക്കായി ഇന്ത്യൻ സൈന്യം നൽകുന്ന വിലമതിക്കാനാവാത്ത സംഭാവനകൾ വാക്കുകൾക്ക് അതീതമാണ്.
ദുഷ്ക്കരമായ ഭൂപ്രദേശങ്ങളിൽ സേവനമനുഷ്ഠിക്കുന്ന ഇന്ത്യൻ കരസേനാ ഉദ്യോഗസ്ഥർ പ്രകൃതി ദുരന്തങ്ങൾ ഉൾപ്പെടെയുള്ള മാനുഷിക പ്രതിസന്ധി ഘട്ടങ്ങളിൽ സഹ പൗരന്മാരെ സഹായിക്കുന്നതിൽ മുൻപന്തിയിലാണ്. വിദേശത്ത് സമാധാന പരിപാലന ദൗത്യങ്ങളിലും സൈന്യത്തിന്റെ മികച്ച സംഭാവനയിൽ ഇന്ത്യ അഭിമാനിക്കുന്നു.
പ്രത്യേക സേവനങ്ങളും ഫീച്ചറുകളും
പരമ്പരാഗത മത്സ്യത്തൊഴിലാളികൾക്ക് ആഴക്കടൽ മത്സ്യബന്ധനയാനങ്ങൾ വിതരണം ചെയ്യുന്ന പദ്ധതിയുടെ സംസ്ഥാനതല ഉദ്ഘാടനം നാളെ കൊല്ലത്ത് ; കേന്ദ്ര ഫിഷറീസ് മന്ത്രി പർഷോത്തം രൂപാല മുഖ്യാതിഥി
സംസ്ഥാനത്തെ തീരദേശമേഖലയുടെ ഉന്നമനത്തിനായും പരമ്പരാഗത മത്സ്യത്തൊഴിലാളികൾക്ക് ആഴക്കടൽ മത്സ്യബന്ധനയാനം എന്ന സ്വപ്നം സാക്ഷാത്ക്കരിക്കുന്നതിനുമായി പ്രധാനമന്ത്രി മത്സ്യസംപദാ യോജന പദ്ധതിയിൽ  ഉൾപ്പെടുത്തി പരമ്പരാഗത മത്സ്യത്തൊഴിലാളികൾക്ക് ആഴക്കടൽ മത്സ്യബന്ധനയാനങ്ങൾ വിതരണം ചെയ്യുന്ന പദ്ധതിയുടെ സംസ്ഥാനതല നാളെ കൊല്ലത്തു് നടക്കും. നീണ്ടകര വാർഫിൽ ഉച്ചതിരിഞ്ഞു മൂന്നു മണിക്ക് നടക്കുന്ന ചടങ്ങിൽ കേന്ദ്ര ഫിഷറീസ് മൃഗസംരക്ഷണ ക്ഷീര വികസന വകുപ്പ് മന്ത്രി ശ്രീ. പർഷോത്തം രൂപാല മുഖ്യാതിഥിയായിരിക്കും. മുഖ്യമന്ത്രി ശ്രീ. പിണറായി വിജയൻ പദ്ധതിയുടെ ഉദ്ഘാടനം നിർവ്വഹിക്കും. സംസ്ഥാന മന്ത്രിമാരായ ശ്രീ. കെ.എൻ . ബാലഗോപാൽ, ശ്രീ. സജി ചെറിയാൻ, ശ്രീമതി ജെ. ചിഞ്ചുറാണി ശ്രീ. എൻ.കെ. പ്രേമചന്ദ്രൻ എം പി. എം എൽ എ മാരായ ശ്രീ. മുകേഷ്, ഡോ .സുജിത്ത് വിജയൻപിളള, മേയർ ശ്രീമതി പ്രസന്ന ഏണസ്റ്റ് ജില്ലാ പഞ്ചായത്ത് പ്രസിഡന്റ് ഡോ. പി.കെ. ഗോപൻ, തുടങ്ങിയവർ സംബന്ധിക്കും.
കേന്ദ്ര ഗവണ്മെന്റും സംസ്ഥാന ഫിഷറീസ് വകുപ്പും ചേർന്നാണ് പദ്ധതി നടപ്പിലാക്കുന്നത്. സുരക്ഷിതമല്ലാത്ത മത്സ്യബന്ധനയാനങ്ങളിൽ ആഴക്കടൽ മത്സ്യബന്ധനം നടത്തുന്ന പരമ്പരാഗത മത്സ്യത്തൊഴിലാളികളെ ഘട്ടം ഘട്ടമായി സുരക്ഷിതമായതും സുസ്ഥിരമായതുമായ യന്ത്രവൽകൃത മത്സ്യബന്ധനരീതിയിലേയ്ക്ക് പരിവർത്തനം ചെയ്യുക എന്ന ലക്ഷ്യത്തോടെയാണ് പദ്ധതി നടപ്പിലാക്കുന്നത്. മത്സ്യത്തൊഴിലാളി പ്രാഥമിക സഹകരണ സംഘങ്ങളിലെ അംഗങ്ങളായ 10 പരമ്പരാഗത മത്സ്യത്തൊഴിലാളികൾ ഉൾപ്പെടുന്ന 5 ഗ്രൂപ്പുകൾക്കാണ് ആദ്യഘട്ടത്തിൽ ആഴക്കടൽ യാനങ്ങൾ നൽകുന്നത്. രണ്ട് ഗ്രൂപ്പുകളെയാണ് കൊല്ലം ജില്ലയിൽ നിന്ന് തെരഞ്ഞെടുത്തിട്ടുളളത്. ശ്രീ. പീറ്റർ ആന്റണി ഗ്രൂപ്പ് ലീഡറായ ഫിഷർമെൻ ഡെവലപ്പുമെന്റ് വെൽഫെയർ കോ-ഓപ്പറേറ്റീവ് സൊസൈറ്റി ലിമിറ്റഡ്, നീണ്ടകര ഉൾപ്പെടുന്ന സെന്റ് സെബാസ്റ്റ്യൻ എന്ന യാനവും ശ്രി. ഇഗ്നേഷ്യസ് ഗ്രൂപ്പ് ലീഡറായ ജോനകപ്പുറം മുതാക്കര മത്സ്യത്തൊഴിലാളി വികസന സഹകരണ സംഘം, മുതാക്കര ഉൾപ്പെടുന്ന സെന്റ് ആന്റണി എന്ന യാനവുമാണ് കൊല്ലം ജില്ല യിൽ നിന്ന് തിരഞ്ഞെടുത്തത്. തിരുവനന്തപുരം ജില്ലയിൽ നിന്ന് ചിറയിൻകീഴ് മുതലപ്പൊഴി സംഘത്തിലെ ഒരു ഗ്രൂപ്പിനെയും , മലപ്പുറം ജില്ലയിൽ നിന്ന് 2 ഗ്രൂപ്പുകളെയും (താനൂർ ടൗൺ തീരദേശ സംഘ ത്തിലെ ഒരു ഗ്രൂപ്പ്, തേവർ കടപ്പുറം - ചീരാൻ കടപ്പുറം സംഘത്തിലെ ഒരു ഗ്രൂപ്പിനെയും ആണ് തിരഞ്ഞെടുത്തി രിക്കുന്നത്.
PMMSY മാർഗ്ഗനിർദ്ദേശം അനുസരിച്ച് പദ്ധതി പ്രകാരം യൂണിറ്റ് ചെലവ് 120 ലക്ഷം രൂപയാണ്. അതിൽ 40% ഗവണ്മെന്റ് സബ്സിഡിയും 24% കേന്ദ്ര വിഹിതവും 16% സംസ്ഥാന വിഹിതവും 60% ഗുണഭോക്തൃവിഹിതവുമാണ്. എന്നാൽ ഗുണഭോക്തൃ ഗ്രൂപ്പുകളിൽ നിന്നുള്ള ആവശ്യം പരിഗണിച്ച് വർദ്ധിച്ച മത്സ്യസംഭരണ ശേഷി, ശീതീകരണ സൗകര്യങ്ങൾ, എഞ്ചിൻ ശേഷി തുടങ്ങിയ ചില അധിക സൗകര്യങ്ങൾ ഉൾപ്പെടുത്തി കൊച്ചിൻ ഷിപ്പ് യാർഡ് രൂപകൽപന ചെയ്ത ഒരു യാനത്തിന്റെ വില 157 ലക്ഷം രൂപയായി ഉയർന്നു. പരമ്പരാഗത മത്സ്യത്തൊഴിലാളികൾക്ക് ഗുണഭോക്തൃവിഹിതം വഹിക്കാൻ കഴിവില്ലാത്ത സാഹചര്യം പരിഗണിച്ച് , സബ്സിഡി കൂടാതെ ഓരോ യൂണിറ്റിനും സംസ്ഥാന ഗവണ്മെന്റ് 30.06 ലക്ഷം  രൂപയുടെ അധിക ധനസഹായം കുടി അനുവദിച്ചിട്ടുണ്ട് . ഗുണഭോക്തൃവിഹിതത്തിന്റെ ബാക്കി 70% തുക മുഖ്യമന്ത്രിയുടെ സംരംഭകത്വ വികസന പരിപാടി  യിലൂടെ കേരള ഫിനാൻഷ്യൽ കോർപ്പറേഷൻ വഴി 5% പലിശ നിരക്കിൽ വായ്പയായും അനുവദിച്ചു.
ND
(Visitor Counter : 43